
Támogatási összeg pénzügyi és szakmai elszámoláshoz
HELYI TEREMTÉSVÉDELMI AKCIÓK TÁMOGATÁSA 2026.


A TÁMOGATÁS CÉLJA:

Az MRE Missziói Szolgálatának Teremtésvédelmi Munkacsoportja pályázatot hirdetett a Magyarországi Református Egyház önálló jogi személyiséggel rendelkező egyházközségei, református oktatási és nevelési intézmények és az MRE-hez kapcsolódó önálló jogi személyiséggel rendelkező intézmények és közösségek számára, a 2026. évi Teremtés Hete időszakához kapcsolódóan helyi teremtésvédelmi, szemléletformáló és közösségépítő programok, akciók és kezdeményezések megvalósításának támogatására.
A támogatottak egyszeri, vissza nem térítendő támogatásban részesülnek maximum 120.000 Ft összegben.
A megítélt támogatási összeg nyújtása utófinanszírozás formájában történik, az elszámolás elfogadásától számított legfeljebb 20 napon belül egy összegben.
A program megvalósításának időszaka: 2026. szeptember 21 - december 5. A támogatottak a támogatási összeggel az akció, program, esemény megvalósulásától számított 8 naptári napon belül kötelesek elszámolni a támogató felé. A beszámoló elfogadásától számított legfeljebb 20 naptári napon belül kerül kiutalásra a támogatási összeg, a pályázat benyújtásakor megadott IBAN formátumú bankszámlaszámra.

A TÁMOGATÁS PÉNZÜGYI ELSZÁMOLÁSI SZABÁLYAI

1.) Benyújtandó dokumentumok
A támogatás terhére kizárólag a pályázatban jóváhagyott program megvalósításához kapcsolódó, a támogatási feltételeknek megfelelő, számlával igazolható költségek számolhatók el, az utazási költség támogatása esetén kiküldetési rendelvényt kell készíteni.
A Kedvezményezett a Támogató felé a támogatás megvalósítását igazoló kiadásait záradékolt számlák vagy pénzügyi bizonylatok eredetivel megegyező hiteles másolatával támasztja alá, melyet az alábbi módon kell benyújtani a Támogató részére:
a.) AFA-s számla: 
Az elszámoláshoz csatolni kell: 
· az egyházközség/szervezet nevére kiállított záradékolt számla hitelesített másolatát;


b.) utazási költség esetén:
Az elszámoláshoz csatolni kell: 
· az utazó nevére kiállított Kiküldetési rendelvényt és mellékleteinek hitelesített másolatát:
· Az utazás során használt a gépkocsi forgalmi engedélyét;
· Az utazás során felmerült egyéb költségek, például parkolási jegy, autópályamatrica költségét alátámasztó pénzügyi bizonylat hitelesített másolatát;
2.) Pénzügyi összesítő 
A pénzügyi összesítő (1. számú melléklet) egy pénzügyi adatokat tartalmazó táblázat, mely tartalmazza az elszámolni kívánt pénzügyi bizonylatok adatait (számla, kiküldetési rendelvény):
· a pénzügyi bizonylat sorszámát; 
· a számla/bizonylat kiállítójának nevét, adószámát;
· a pénzügyi bizonylat keltezési dátumát (Itt ismételten kiemeljük, hogy a támogatás terhére kizárólag 2026. szeptember 21. és 2026. december 13. közötti időszakban kiállított számlák és pénzügyi bizonylatok számolhatók el.)
· a gazdasági esemény rövid leírását 
· támogatás terhére elszámolni kívánt bruttó összegét (a számla végösszege, illetve amennyiben nem szeretné a teljes összeget elszámolni, a számla részelszámolására is van lehetőség);

Bizonylatok sorszámozása
Az elszámoláshoz beküldendő bizonylatmásolatokat a pénzügyi összesítő táblázatba kell rögzíteni, ezeket sorszámozni kell a pénzügyi összesítő sorrendjével megegyezően. Kérjük, a dokumentum bal felső sarkában a sorszámot feltüntetni, hogy a tételes ellenőrzés során a kifizetések egyértelműen azonosíthatók legyenek.  A pénzügyi összesítő minta ezen útmutató mellékleteként kerül kiküldésre a Kedvezményezett részére.

3.) Tájékoztató a benyújtandó dokumentumokról 
Számla 
A Támogatás elszámolása érdekében az egyházközség/szervezet nevére kiállított és a pénzügyi összesítőben feltüntetett számla nyújtható be.  Kérjük, hogy az olvashatóságát feltétlenül ellenőrizze a számla átvételkor, mert az elszámoláshoz hitelesített másolatot kell készíteni.
Záradékolás
Az elszámolni kívánt költségeket igazoló eredeti számlákat, vagy azzal egyenértékű számviteli bizonylatokat záradékolni kell.
A záradékolás keretében az eredeti számlán kék tollal fel kell tüntetni a támogatás terhére elszámolni kívánt összeget az alábbiak szerint:
„ ……. Ft a „Helyi teremtésvédelmi akciók” támogatás terhére elszámolva”

Hitelesítés a papír alapú elszámoláshoz
Az eredeti záradékolt számviteli bizonylat minden oldalát le kell fénymásolni, majd a másolatokra pecséttel vagy kék tollal rá kell vezetni, hogy „A másolat az eredetivel mindenben megegyezik.”. A bizonylatmásolat minden oldalát az egyházközség/szervezet képviselőjének kék tollal cégszerű aláírásával (a szervezet bélyegzőlenyomata -amennyiben rendelkezik bélyegzővel- és a hivatalos képviselő aláírása szükséges) és dátummal kell ellátnia.
Több oldalas dokumentum, bizonylat esetén kérjük, hogy minden fénymásolt oldalt hitelesítsenek a fentiek szerint.
Felhívjuk a figyelmet, hogy az egyházközséget a lelkipásztor és a főgondnok együttesen képviseli, így a záradékot mindkét képviselőnek alá kell írnia.

Kiküldetési rendelvény
A kiküldetési rendelvény mintát (2. számú melléklet) a Támogató megküldi a Kedvezményezett részére. 
Két típusú kiküldetési rendelvény elszámolást különböztetünk meg: 
· Gépkocsival történt utazáshoz igénybe vehető elszámolás, a kiküldetési rendelvény I. blokkja. 
· Tömegközlekedés használata esetén igénybe vehető elszámolás, a kiküldetési rendelvény II. blokkja;

A gépkocsival történt utazáshoz a kiküldetési rendelvénynek tartalmaznia kell:
· a magánszemély nevét, adóazonosító jelét, címét, 
· az utazás(ok) célját, dátumát, útvonalát,
· az utazás során használt gépjármű adatait – forgalmi engedélyből: Gépjármű gyártmánya, típusa és forgalmi rendszáma;
· az üzemanyag költségtérítés kiszámításához szükséges adatok: Ide tartozik a NAV üzemanyag-fogyasztási norma és az NAV üzemanyagár: https://nav.gov.hu/ugyfeliranytu/uzemanyag/gjnorma; 
https://nav.gov.hu/ugyfeliranytu/uzemanyag/2026-ban-alkalmazhato-uzemanyagarak

· a kilométerenkénti gépkocsi amortizációs díjat (km * 15 Ft).
· Az utazás során felmerült egyéb költségek, például parkolási jegy és az autópályamatrica költségét alátámasztó számla adatait.

Tömegközlekedés használata esetén a Kiküldetési rendelvény tartalmazza: 
· a magánszemély nevét, adóazonosító jelét, címét, 
· az utazás(ok) célját, dátumát, útvonalát, 
· az utazás költségét alátámasztó számla adatait,
· a kiküldetési rendelvényhez csatolni kell a tömegközlekedéssel megtett utazás költségét alátámasztó, az egyházközség/szervezet nevére kiállított számla hitelesített másolatát.


A Kiküldetési rendelvényhez csatolni kell:

· a gépkocsi forgalmi engedélyét - Az elszámolás ellenőrzésekor ebből derül ki a beépített motor hengerűrtartalma. Költségként elszámolható üzemanyag mennyisége nem haladhatja meg a NAV 2026-ban alkalmazható üzemanyag árak fogyasztási normáit:  https://nav.gov.hu/ugyfeliranytu/uzemanyag/2026-ban-alkalmazhato-uzemanyagarak
  
· a gépkocsi törzskönyvét, mely a tulajdonos személyét igazolja

· az utazás során felmerült egyéb költségek, például parkolási jegy, autópályamatrica költségét alátámasztó, az egyházközség/szervezet nevére kiállított záradékolt számla hitelesített másolatát.

4.) Szakmai beszámoló
A szakmai beszámoló (3. számú melléklet) a támogatott akció, program, esemény megvalósulását, a program eredményeit és tapasztalatait mutatja be, a csatolt 3. sz. melléklet kitöltésével. A beszámolóhoz 5-10 fényképet kell csatolni a megvalósított tevékenységről.
Ennek értelmében szükséges benyújtani a Képzés rövid leírását, és a beszámoló mindenképpen térjen 

5.) A beszámoló és pénzügyi elszámolás elbírálása
A Támogató a benyújtást követően ellenőrzi a beszámolót és a pénzügyi elszámolásra benyújtott pénzügyi összesítőt, majd értesítést küld annak elfogadásáról, illetve hiba vagy hiányosság esetén, hiánypótlásra szólítja fel.

A Támogatás elszámolásához szükséges dokumentumok:
· a pénzügyi összesítő és mellékletei: (ÁFA-s számlák) hitelesített másolati példányban, utazási költség esetén kiküldetési rendelvény és mellékletei.
· a szakmai beszámoló kinyomtatva és az egyházközség/szervezet képviselői által aláírva
az alábbi címre:
Magyarországi Református Egyház Zsinati Hivatala
1146 Budapest, Abonyi utca 21. 

Kérjük, a borítékra írja rá: „Helyi teremtésvédelmi akciók támogatása”

Postázás előtt kérjük, küldjék meg a dokumentációt előzetes ellenőrzésre a következő emailcímre: teremtesvedelem@reformatus.hu

· a megvalósított tevékenységről készült 5-10 db fénykép email-en elküldve

A pénzügyi elszámolás és szakmai beszámoló elfogadásáról a támogató emailben küld tájékoztatást a pályázó egyházközség/szervezet részére.

